== Baggrund ==
=== Før borgerkrigen ===
[[Fil:Yadkinriverferguson.jpg|thumb|Yadkin River hvor den krydser North Carolina Highway 268 i Ferguson]]
Tom Dooley blev født i den lille bebyggelse ''Elkville'', nær det nuværende [[Ferguson (North Carolina)|Ferguson]] i [[Wilkes County (North Carolina)|Wilkes County]] i North Carolina. Elkville lå nær [[Elk Creek (North Carolina)|Elk Creeks]] udløb i [[Yadkin River]] ca. halvvejs mellem amtssædet [[Wilkesboro (North Carolina)|Wilkesboro]], og [[Lenoir (North Carolina)|Lenoir]], der var og er amtssæde i naboamtet [[Cadwell County (North Carolina)|Caldwell County]]. De fleste af de, der senere blev involveret i sagen, boede i disse to amter. Tom Dooleys forældre var ''Thomas P. Dula'', der var død i [[1854]] og ''Mary Keaton Dula'', der døde engang efter [[1880]]. Der var mange Dulaer i området. Toms bedstefar, Bennett Dula og hans bror William Dula havde således mere end 70 børnebørn til sammen.<ref>Tæl selv efter på [http://www.fmoran.com/wilkes/dula.html The Dooley/Dula Family] på Faye Morans hjemmeside Going Home for History.</ref> Tom var den yngste af seks eller syv søskende. De fleste kilder nævner to brødre og tre søstre, selv om enkelte kilder kun kender de to brødre og den søster, som blev omtalt under retssagen mod Tom Dooley.<ref name=west1>Foster West, John, The Ballad of Tom Dula, s. 61-66.</ref> Folketællingen fra [[1840]] omtaler fire søstre, men den ene af disse (den næstyngste) omtales ikke senere.<ref> [https://familysearch.org/ark:/61903/3:1:33S7-9YB2-8NT?i=6&wc=31SL-9GC%3A1588669322%2C1588667609%2C1588670568%3Fcc%3D1786457&cc=1786457 Side fra folketællingen i 1840.] Siden viser Dula familien (i øverste linje) Denne folketælling omfattede kun køn og alder på medlemmerne af en husstand, ikke deres navne. Hentet via FamilySearch.com</ref>
Jura Historie Død Kriminalitet